Έχιδνα (μυθολογία)

Στην Ελληνική μυθολογία η Έχιδνα ήταν το τέρας που υπήρξε η μητέρα των σημαντικότερων τεράτων της μυθολογίας. Ήταν κόρη του Ουρανού και της Γαίας (ή της Κητούς ή ακόμη, σύμφωνα με μια άλλη παράδοση που διέσωσε ο Παυσανίας, της Στύγας και του Πείραντα). Είχε το πρόσωπο όμορφης γυναίκας και το σώμα ερπετού. Με τον σύντροφό της Τυφώνα επιτέθηκαν στους Θεούς και ηττήθηκαν. Ο Τυφών τιμωρήθηκε με το να κλειστεί κάτω από το όρος Αίτνα. Παρόλα αυτά η Έχιδνα και οι απόγονοί της έζησαν, ώστε να υπάρχει πρόκληση για τους μελλοντικούς Ήρωες. 

Απόγονοι της Έχιδνας και του Τυφώνος είναι οι:
 Όρθρος
 Κέρβερος
 Λερναία Ύδρα
 Χίμαιρα
 Σφίγγα
 Λιοντάρι της Νεμέας
 Σκύλλα
Σύμφωνα με συγγραφείς παιδιά της ήταν επίσης οι:
 Λάδωνας
 Φαία
 Γοργώ

Σύμφωνα με τον Ηρόδοτο (4, c. 8,9), ο Ηρακλής έκανε επίσης με αυτήν τους τρίδυμους: τον Αγάθυρσο, τον Γελωνό και τον Σκύθη.

Εχιδνα